Mimasaka

Mimasaka (美作市, みまさかし, Mimasaka-shi) é un concello da prefectura de Okayama no Xapón. Está situado ó leste da prefectura, e na área da provincia histórica de Mimasaka, na rexión de San'yō dentro da rexión de Chūgoku, na illa de Honshū. A súa superficie é de 429,19 km², a poboación é de 31.035 habitantes (2009) e ten unha densidade de poboación de 72,3 h/km².

Mimasaka limita cos concellos de Bizen, Wake, Misaki, Shōō, Nagi, Nishiawakura (que son da prefectura de Okayama); Sayō, Sisō (que son da prefectura de Hyōgo); e Chizu (este último é da prefectura de Tottori).

 Historia 
A cidade de Mimasaka foi fundada pola fusión de catro concellos de vilas (Mimasaka, Ōhara, Sakutō e Aida) e un concello de aldea (Higashiawakura) do distrito de Aida, e un concello de vila (Katsuta) do distrito de Katsuta no ano 2005.

 Relacións internacionais 
A vila de Ōhara-chō está irmandada coa vila francesa de Gleizé, co visto e prace do alcalde de Mimasaka, Seiji Hagiwara.

 Véxase tamén 
 Ligazóns externas 
 Sitio web oficial da cidade de Mimasaka .

Categoría:Prefectura de Okayama
Categoría:Concellos do Xapón
Categoría:Rexión de San'yō